cyanic-selkie/wikianc huggingface dataset:
बहुपक्षीय राजनय
आज राष्ट्रों के मध्य सम्बन्धों के क्षेत्र में सबसे अधिक महत्वपूर्ण विकास द्विपक्षीय राजनय के स्थान पर बहुपक्षीय राजनय का विकास है। बहुपक्षीय राजनय, द्विपक्षीय राजनय के परम्परागत तरीकों से पूर्णतया भिन्न है। बहुपक्षीय राजनय को संयुक्त राजनय (Coalition Diplomacy) भी कहा जाता है। आज के अन्तर्राष्ट्रीय सम्बन्धों का बड़ा भाग बहुपक्षीय सम्मेलनों के माध्यम से ही पूरा होता है। बहुपक्षीय राजनय का प्रचलन और प्रभाव सदा एक सा नहीं रहता है वरन् परिस्थितियों के अनुसार बदलता रहता है।
परिचय
19वीं शताब्दी में अन्तर्राष्ट्रीय अधिसभाओं और सम्मेलनों के माध्यम से राजनय के प्रयोग का एक नया रूप ”बहुपक्षीय राजनय“ हमारे सामने आया है। आज के जटिल युग में अन्तर्राष्ट्रीय समस्यायें काफी जटिल हैं। अतः बहुपक्षीय सम्मेलनों के द्वारा ही अन्तर्राष्ट्रीय समस्याओं का समाधान किया जा सकता है। द्वितीय महायुद्ध के पश्चात् बहुपक्षीय राजनय का विस्तार अत्यधिक हुआ है। यह राजनय की मुख्य प्रक्रिया बन गया है। बहुपक्षीय राजनय आधुनिक युग के लिये एक नई राजनयिक प्रविधी है जो परिवर्तित जटिल समस्याओं का सामना करने के लिये निकाली गई है। इसने राजनय के परम्परागत स्वरूप द्विपक्षीय राजनय (Bilateral Diplomacy) के महत्त्व को कम महत्त्वपूर्ण बना दिया है। आज की जटिल अन्तर्राष्ट्रीय समस्याओं तथा राज्यों की बढ़ती हुई जनसंख्या से उत्पन्न समस्याओं ने बहुपक्षीय राजनय को जन्म देकर राजनय को एक नई क्रान्तिकारी तथा विश्वव्यापी संस्था बना दिया है। बहुपक्षीय राजनय का प्रारम्भ आधुनिक राज्य व्यवस्था के साथ हुआ है। आरम्भ में शान्ति स्थापना अथवा शान्ति सन्धि के लिए बुलाये जाते थे किन्तु बाद में अन्तर्राष्ट्रीय समस्याओं का समाधान हेतु इनका प्रयोग किया जाने लगा। राज्यों के मध्य मतभेदों को दूर करने अथवा समस्याओं के समाधान के लिये कोई भी राज्य बहुपक्षीय सम्मेलन बुला सकता है।
बहुपक्षीय राजनय के माध्यम से विभिन्न अन्तर्राष्ट्रीय समस्याओं के निदान और शान्ति तथा सुरक्षा का लगातार प्रयास किया जा रहा है। भिन्न देशों के बीच सहयोग और सद्भाव को निरन्तर बनाये रखने के लिए शत्रु राज्यों के साथ शत्रुता कम करके अच्छे सम्बन्ध बनाने का प्रयास, आपसी मतभेदों को दूर करने तथा शान्तिपूर्ण सह-अस्तित्व की स्थापना के लिये बहुपक्षीय राजनय का उपयोग किया जा रहा है। आज विश्व की अनेक जटिल समस्याओं के समाधान एवं विचार-विमर्श में लगभग सभी राज्य हिस्सा लेते हैं। नये उदीयमान छोटे राज्यों द्वारा बहुपक्षीय सम्मेलन में भाग लेने तथा बड़े राज्यों के समान अपना स्थान पाने की इच्छा उनके आर्थिक, तकनीकी, वैज्ञानिक विकास तथा राज्यों की एक दूसरे पर आत्मनिर्भरता ने बहुपक्षीय सम्मेलनों के महत्व को बढ़ा दिया है।
लाभ
राजनय के प्रारम्भिक काल में राजनयिक औपचारिकतायें अधिक बरतते थे। परन्तु बहुपक्षीय राजनय में व्यक्तिगत सम्पर्क मित्रता में बदल जाता है। यह मित्रता किसी समस्या के शीघ्र हल निकालने के लिए काफी लाभकारी सिद्ध होती है। जटिल समस्यायें जो वर्षों से नहीं सुलझ पाती थीं, वे बहुपक्षीय सम्मेलन द्वारा सुलझ जाती हैं। बहुपक्षीय राजनय का एक महत्वपूर्ण योगदान राज्याध्यक्षों के मध्य व्यक्तिगत सम्पर्क व मित्रता की सम्भावना प्रस्तुत करना है। बहुपक्षीय राजनय युद्ध को रोकने का महत्वपूर्ण उपाय माना जाता है। बहुपक्षीय राज्य में अनेक हितों के बीच सामंजस्य का प्रयास किया जाता है। इससे अन्तर्राष्ट्रीयता की भावना को बढ़ावा मिलता है। इस प्रकार के राजनय से समय की बचत होती है।
त्रिपुटिप्रत्यक्षवाद
त्रिपुटिप्रत्यक्षवाद, प्रभाकर द्वारा प्रतिपादित दार्शनिक सिद्धान्त है। ज्ञाता, ज्ञान और ज्येय के समूह को 'त्रिपुटि' कहा जाता है। प्रभाकर के अनुसार, प्रत्येक ज्ञान की अभिव्यक्ति में इस त्रुपुटी का प्रत्यक्ष होता है। प्रभाकर के अनुसार ज्ञान स्वप्रकाश है। उसे अपनी अभिव्यक्ति के लिये किसी अन्य ज्ञान की आवश्यकता नहीं है। अतः स्पष्ट है कि ज्ञान की उत्पत्ति और उसकी प्रामाणिकता के विषय में प्रभाकर स्वतःप्रामाण्यवाद को स्वीकार करते हैं, परतःप्रामाण्यवाद को नहीं। इनकी मान्यता है कि ज्ञान के प्रामाण्य को सिद्ध करने के लिये अन्य ज्ञान की कल्पना से अनावस्था दोष उत्पन्न होता है। ज्ञान स्वप्रकाश तो है किन्तु नित्य नहीं है क्योंकि ज्ञान आत्मा का आगन्तुक गुण है। अतः यह उत्पत्ति-विनाश-धर्मी है।
तर्कशास्त्र
तर्कशास्त्र,या तर्कणा का सिद्धान्त, अनुमान के वैध नियमों का व्यवस्थित अध्ययन है, अर्थात् ऐसे संबंध जो अन्य तर्कवाक्यों (परिसर) के एक सेट के आधार पर एक तर्क (निष्कर्ष) की स्वीकृति की ओर ले जाते हैं। अधिक मोटे तौर पर,यपक्ति या युक्ति(Arguments) का विश्लेषण और मूल्यांकन ही तर्कशास्त्र है।
इतिहास
यूरोप में तर्कशास्त्र का प्रवर्तक एवं प्रतिष्ठाता यूनानी दार्शनिक अरस्तू (३८४-३२२ ई० पू०) समझा जाता है, यों उससे पहले कतिपय तर्कशास्त्रीय समस्याओं पर वैतंडिक (सोफिस्ट) शिक्षकों, सुकरात तथा अफलातून या प्लेटो द्वारा कुछ चिंतन हुआ था। यह दिलचस्प बात है कि स्वयं अरस्तू, जिसने विचारों के इतिहास में पहली बार ज्ञान का विभिन्न शाखाओं में विभाजन किया, 'तर्कशास्त्र' नाम से परिचित नहीं है। उसने अपनी एतद्विषयक विचारणा को 'एनेलिटिक्स' (विश्लेषिकी) नाम से अभिहित किया है। तर्कशास्त्र के वाचक शब्द 'लाजिका' का सर्वप्रथम प्रयोग रोमन लेखक सिसरो (१०६-४३ ई० पू०) में मिलता है, यद्यपि वहाँ उसका अर्थ कुछ भिन्न है।
अरस्तू के अनुसार तर्कशास्त्र का विषय चिंतन है, न कि चिंतन के वाहक शब्दप्रतीक। उसके तर्कशास्त्रीय ग्रंथों में मुख्यतः निम्न विषयों का प्रतिपादन हुआ है :
वाक्य पदों से बनता है। प्रत्येक पद कुछ वस्तुओं का संकेत करता है और कुछ गुणों या विशेषताओं का बोधक भी होता है। वस्तुसंकेत की विशेषता पद का 'डिनोटेशन' कहलाती है, संकेतित स्वरूपप्रकाशक गुणों को समष्टि रूप में 'कॉनोटेशन' कहते हैं, जैसे 'मनुष्य' पद का डिनोटेशन 'सब मनुष्य' है, उसका कॉनोटेशन 'प्राणित्व' तथा 'बुद्धिसंपन्नत्व' है। (मनुष्य की परिभाषा है - मनुष्य एक बुद्धिसंपन्न प्राणी है।) प्रत्येक वाक्य में एक उद्देश्य पद होता है, एक विधेय पद और उन्हें जोड़नेवाला संयोजक। विधेय पद कई श्रेणियों के होते हैं, कुछ उद्देश्य का स्वरूप-कथन करनेवाले, कुछ उसकी बाहरी विशेषताओं को बतलानेवाले। विधेय पदों के वर्गीकरण का अरस्तू के परिभाषा संबंधी विचारों से घना संबंध है। वाक्यों (तर्कवाक्यों) या कथनों का वर्गीकरण भी कई प्रकार होता है; अर्थात गुण, परिमाण, संबंध और निश्चयात्मकता के अनुसार। संबंध के अनुसार वाक्य कैटेगॉरिकल (कथन रूप : राम मनुष्य है); हेतुहेतुमद् (यदि नियुक्ति हुई, तो वह पटना जायेगा); और डिस्जंक्टिव (वह या तो मूर्ख है, या दुष्ट) होते हैं। निश्चायात्मकता के अनुसार कथनात्मक (राम यहाँ है), संभाव्य (संभव है वह पटना जाए) और निश्चयात्मक (वर्षा अवश्य होगी) तीन प्रकार के होते हैं। वाक्य का प्रमुख रूप 'कैटेगारिकल' (निरपेक्ष कथन रूप) है। वैसे वाक्यों का वर्गीकरण गुण (विधेयात्मक तथा प्रतिषेधात्मक) तथा परिमाण (कुछ अथवा सर्व संबंधी) के अनुसार होता है। गुण और परिमाण के सम्मिलित प्रकारों के अनुरूप वर्गीकरण द्वारा चार तरह के वाक्य उपलब्ध होते हैं, जिन्हे रोमन अक्षरों - ए, ई, आई, ओ द्वारा संकेतित किया जाता है। विधेयात्मक सर्व संबंधी विधायक और निषेध वाक्य की संज्ञा ए और ई है,जैसे 'सभी मनुष्य पूर्ण है' और 'कोई मनुष्य पूर्ण नहीं है'; कुछ संबंधी विधायक और निषेधक वाक्य क्रमशः आई व ओ कहाते है; यथा - 'कुछ मनुष्य शिक्षित हैं' और 'कुछ मनुष्य शिक्षित नहीं है।'
अरस्तू के तर्कशास्त्र का प्रधान प्रतिपाद्य विषय न्यायवाक्यों में व्यक्त किए जानेवाले अनुमान हैं। सही अनुमान १९ प्रकार के होते हैं जो चार तरह की अवयवसंहतियों में प्रकाशित किए जाते हैं। चार प्रकार के न्याय वाक्य अवयवसंहतियाँ 'फिगर्स' कहलाती हैं और उनमें पाए जानेवाले सही अनुमानरूप 'मूड' कहे जाते हैं। ये 'मूड' दूसरी 'फिगरों' से पहली 'फिगर' के रूपों में परिवर्तित किए जा सकते हैं। प्रथम 'फिगर' सबसे पूर्ण 'फिगर' मानी जाती है।
भारतीय प्रमाणशास्त्र तथा तर्कशास्त्र
भारतीय दर्शन में, जैसा ऊपर कहा गया, जिस चीज का विकास हुआ, वह प्रमाणशास्त्र है; तथाकथित तर्कशास्त्र उसका एक भाग मात्र है। गौतम के 'न्यायसूत्र' में प्रमा या यथार्थ ज्ञान के उत्पादक विशिष्ट या प्रधान कारण 'प्रमाण' कहलाते हैं; उनकी संख्या चार है, अर्थात्‌ प्रत्यक्ष, अनुमान, उपमान और शब्द। भाट्ट मीमांसकों और वेदांतियों के अनुसार प्रमाण छह हैं, अर्थात् उपयुक्त चार तथा अर्थपत्ति व अनुपलब्धि। भारतीय ज्ञान मीमांसा में उक्त प्रमाणों को लेकर बहुत चिंतन और विवाद हुआ है। बौद्धों, नैयायिकों, वेदांतियों आदि के द्वारा किया हुआ प्रत्यक्ष का विश्लेषण विशेष रूप में उनके अपने-अपने तत्वमीमांसा संबंधी विचारों से प्रभावित है। न्याय के अनुसार अनुमान दो प्रकार का होता है, परार्थानुमान तथा स्वार्थानुमान। अनुमान के बोधक न्यायवाक्य में पाँच वाक्य होते हैं जो क्रमशः प्रतिज्ञा, हेतु, उदाहरण, उपनय तथा निगमन कहलाते हैं। वेदांतियों के अनुसार इन पाँचों में से शुरू या बाद के तीन वाक्य अनुमान के लिये पर्याप्त है। बौद्ध तर्कशास्त्री धर्मकीर्ति के मत में त्रिरूप अर्थात्‌ तीन विशेषताओं से युक्त लिंग या हेतु ही अनुमान का कारण है। ये तीन विशेषताएँ हैं- अनुमेय या पक्ष (पर्वत) में निश्चित उपस्थिति; सपक्ष (महानस या रसोईघर) में ही उपस्थिति (सब सपक्षों में नहीं किंतु कुछ में); और असपक्ष या विपक्ष (सरोवर) में निश्चित अनुपस्थिति (समस्त विपक्षों में अनुपस्थिति)। यहाँ पर्वत पक्ष है, जहाँ धूम की उपस्थिति से अग्नि का अनुमान किया जाता है; रसोईघर सपक्ष है, जहाँ ही अनिश्चित उपस्थिति के साथ धूम की उपस्थिति विदित है, जहाँ अग्नि के साथ धूम की अनुपस्थिति निश्चित है।
तर्कशास्त्र का स्वरूप
आगे हम 'तर्कशास्त्र' शब्द का प्रयोग उसके संकीर्ण, आधुनिक अर्थ में करेंगे। इस अर्थ के दायरे में तर्कशास्त्र की परिभाषा क्या होगी? जान स्टुअर्ट मिल के मत में तर्कशास्त्र का विषय अनुमितियाँ हैं, न कि अनुभवगम्य सत्य। तर्कशास्त्र विश्वासों का विज्ञान नहीं है, वह उपपत्ति (प्रूफ) अथवा साक्ष्य (एवीडेंस) का विज्ञान नहीं है। तर्कशास्त्र का क्षेत्र हमारे ज्ञान का वह अंश है, जिसका रूप 'पूर्वज्ञात सत्यों से अनुमित' होता है। तर्कशास्त्र का कार्य किसी सत्य का साक्ष्य जुटाना नहीं है, वह यह आँकने का प्रयत्न है कि किसी अनुमिति के लिये उचित साक्ष्य प्रस्तुत किया गया है या नहीं। संक्षेप में तर्कशास्त्र का काम सही अनुमिति के आधारों की खोज है।
तर्कशास्त्र का विषय निश्चयात्मक अनुमितियों और आधारभूत साक्ष्य के संबंधों को स्पष्ट करना अथवा उन नियमों को प्रकाश में लाना है जो सही अनुमान प्रक्रिया को नियंत्रित करते हैं। इसलिए कभी कभी-कहा जाता है कि तर्कशास्त्र एक नियामक (नारमेटिव, आदर्शक, आदर्शान्वेषी) विज्ञान या शास्त्र है, जिसका कार्य अनुमिति या तर्क के आदर्श रूपों को स्थिर करना है। इसके विपरीत भौतिकी या भौतिकशास्त्र, अर्थशास्त्र, समाजशास्त्र आदि यथार्थान्वेषी (पाजिटिव) विज्ञान हैं, जो वस्तुसत्ता के यथार्थ या वास्तविक रूपों या नियमों का अन्वेषण करते हैं।
विज्ञानों का यह वर्गीकरण कुछ हद तक भ्रामक है। तर्कशास्त्र या आचारशास्त्र (नीतिशास्त्र) नियामक शास्त्र है, इस कथन का यह अर्थ लगाया जा सकता है कि उक्त शास्त्र कृत्रिम ढंग से क्षेत्रविशेष में मानव व्यवहार के नियमों का निर्देश करते हैं मानो सही चिंतन एवं सही नैतिक व्यवहार के नियम मानव प्रकृति के निजी नियम न होकर उसपर बाहर से लादे जानेवाले नियम हैं। किंतु बात ऐसी नहीं है। वस्तुतः तर्कशास्त्र उन नियमों को, जो सही चिंतन प्रकारों में स्वतः, स्वभावतः ओतप्रोत समझे जाते हैं, प्रकट रूप में निर्देशित करने का उपकरण मात्र है। विचारशील मनुष्य स्वतः, स्वभावतः सही और गलत चिंतन में, निर्दोष एवं सदोष तर्कना- प्रकारों में अंतर करते हैं। किंतु इस प्रकार का अंतर करते हुए वे किन्हीं नियामक आदर्शों या कानूनों की अवगति या चेतना का परिचय नहीं देते। सही समझे जानेवाले तर्कना प्रकारों का विश्लेषण करके उनमें अनुस्यूत नियमों को सचेत जानकारी के धरातल पर लाना, यही तर्कशास्त्र का काम है। इसी प्रकार आचारशास्त्र भी हमें उन नियमों या आदर्शो की जानकारी देता है, जो हमारे भले बुरे के निर्णयों में, अनजाने रूप में, परिव्याप्त रहते हैं। इसीलिए कहा जाता है कि विशिष्ट आचार पद्धति, अथवा किसी समाज की आचारसंहिता तथा नैतिक शिक्षा, उस समाज के नैतिक पक्षपातों को प्रकाशित करती है। इसी अर्थ में देशविशेष, कालविशेष अथवा समाजविशेष के नैतिक विचारक अपने देश, युग अथवा समाज के प्रतिनिधि चिंतक होते हैं।
तर्कशास्त्र के संबंध में उक्त मान्यता से एक महत्वपूर्ण निष्कर्ष अनुगत होता है। यदि किन्हीं कारणों से मनुष्य की चिंतनप्रणाली अथवा तर्कप्रणाली में परिवर्तन या विकास हो, तो उसके अनुरूप तर्कशास्त्रीय मंतव्यों में भी परिवर्तन या विकास हो सकता है। तर्कशास्त्र के इतिहास में ऐसा भी होता है कि कालांतर में चिंतन के पुराने मानदंडों या नियमों में संशोधन आवश्यक हो जाता है; नए चिंतनप्रकारों की सृष्टि के साथ साथ नवीन तर्कशास्त्रीय नियमों का निरूपण भी अपेक्षित हो सकता है। यूरोप में जब भौतिक विज्ञान की प्रगति शुरू हुई, तो वहाँ क्रमशः अरस्तू की निगमनप्रणाली की आलोचना और उससे भिन्न आगमनप्रणाली की परिकल्पना और प्रशंसा भी होने लगी। यूरोपीय वैचारिक इतिहास में इस कोटि का कार्य लार्ड बेकन ने किया। बाद में, वैज्ञानिक अन्वेषण प्रणाली का अधिक विश्लेषण हो चुकने पर, यूरोप के तर्कशास्त्रियों ने निगमनमूलक विचारपद्धति (डिडक्टिव सिस्टम) एवं परिकल्पना निगमनप्रणाली (हाइपोथेटिकल डिडक्टिव मेथड) जैसी अवधारणाओं का विकास किया। आगमनात्मक तर्कशास्त्र (इंडक्टिव लॉजिक) में उन नियमों का विचार किया जाता है, जो निरीक्षित घटनाओं या व्यापारों के आधार पर तत्संबंधी सामान्य कथनो की उपलब्धि या निरूपण संभव बनाते हैं। सामान्य कथन प्रायः व्याप्तिवाक्यों का रूप धारण कर लेते हैं। भारतीय प्रमाणशास्त्र में इस प्रश्न को लेकर कि व्याप्तिवाक्य की उपलब्धि कैसे होती है, काफी छानबीन की गई है। 'जहाँ-जहाँ धूम होता है, वहाँ अग्नि होती है' - यह व्याप्तिवाक्य है। स्पष्ट ही हमारे निरीक्षण में धूम और अग्नि के साहचर्य के कुछ ही उदाहरण आते हैं। प्रश्न है, कुछ स्थितियों में निरीक्षित दो चीजों के साहचर्य से हम उनके सार्वदेशिक और सार्वकालिक साहचर्य की कल्पना के औचित्य को कैसे सिद्ध कर सकते है? इस समस्या को तर्कशास्त्र में आगमनात्मक प्लुति (इंडक्टिव लीप) की समस्या कहते हैं। परिकल्पना निगमनप्रणाली इस उलझन में पड़े बिना सामान्य कथनों अथवा व्याप्तिवाक्यों की प्रामाणिक प्रकल्पना के प्रश्न का समाधान प्रस्तुत कर देती है। संक्षेप में आधुनिक वैज्ञानिक अन्वेषण की प्रणाली यह है :
निरीक्षित घटनासंहतियों से प्रेरणा लेकर वैज्ञानिक अन्वेषक नियमसूत्रों की परिकल्पना करता है; इसके बाद वह उन परिकल्पनाओं से कुछ ऐसे निष्कर्ष निकालता है, जिनका प्रयागों द्वारा परीक्षण हो सके। जहाँ तक किसी परिकल्पना के निष्कर्ष प्रयोगविधि से समर्थन पाते हैं, वहाँ तक यह समझा जाता है कि वह परिकल्पना परीक्षा में सफल हुई। परिकल्पना में निहित सामान्य नियम अंततः अन्वेषक की स्वच्छंद कल्पना की सृष्टि होता है, ऐसा प्रसिद्ध वैज्ञानिक अलबर्ट आइन्स्टाइन का मत है। प्रकृति के नियम आगमन प्रणाली से अन्वेषित होते हैं, यह मान्यता बहुत हद तक भ्रामक है। कहना यह चाहिए कि अनुभव सामग्री यानी अनुभूत घटनासंहतियाँ, प्रशिक्षित वैज्ञानिक को उपयुक्त परिकल्पनाओं या संभाव्य प्राकृतिक नियमों के न्यूनाधिक शक्तिवाले संकेत भर देती हैं।
ऊपर हमने इस बात पर बल दिया कि नई तर्कप्रणालियों के विकास के साथ साथ तर्कशास्त्रीय सिद्धांतों के स्वरूप में भी न्यूनाधिक परिवर्तन होता है। इस दृष्टि से तर्कशास्त्र एक गतिशील विद्या है; वह स्थिर, शाश्वत नियमों का संकलन या उल्लेख मात्र नहीं हैं। वस्तुतः विभिन्न भौतिक, जैव एवं समाजशास्त्रीय विज्ञों के विकास ने तर्कशास्त्र को बहुत प्रभावित किया है। अनुमान और तर्कना की प्रणालियों तथा नियमों से अधिक आज विभिन्न विद्याओं की अन्वेष्ण प्रक्रिया अनुशीलन का विशिष्ट विषय बन गई है। उक्त प्रक्रिया की शास्त्रीय जाँच को रीतिमीमांसा (मेथडॉलॉजी) कहते हैं।
यहाँ एक ज्यादा महत्व का स्पष्टीकरण अपेक्षित है। अनुभव एवं चिंतन के विभिन्न क्षेत्रों में हमारी तर्कनाप्रक्रिया एक ही कोटि की नहीं होती। विज्ञान और गणित में तर्कना के तरीके एक प्रकार के हैं। साहित्यसमीक्षा अथवा नैतिक निर्णयों के क्षेत्र में भी ये तरीके काफी भिन्न हो जाते हैं। दूसरे शब्दों में हम कह सकते है कि कला समीक्षा, साहित्य मीमांसा, नीतिशास्त्र आदि के क्षेत्रो में परीक्षकों के स्वमतस्थापन एवं परमतखंडन की प्रणलियाँ एक ही सी नहीं होतीं। वे काफी भिन्न भी हो सकती हैं और होती हैं। इस स्थिति को निम्नांकित शब्दों में भी प्रकट किया जाता है:
प्रतीकाश्रित (प्रतीकमूलक) तर्कशास्त्र
बीसवीं सदी में परंपरागत अरस्तू के तर्कशास्त्र से भिन्न प्रतीक मूलक या प्रतीकनिष्ठ तर्कशास्त्र का विकास हुआ है। कुछ परीक्षकों की दृष्टि में यह एक बड़ी घटना है। इस नये तर्कशास्त्र को गणितनिष्ठ तर्कशास्त्र भी कहते हैं। उन्नीसवीं सदी के मध्य में दो अंग्रेज गणिताज्ञों ने तर्कशास्त्र के इस नये रूप का आधार खड़ा किया; ये दो गणितज्ञ थे - आगस्टस डि मार्गन तथा जार्ज बूल। इनका मुख्य अन्वेषण यह था कि अरस्तू के तर्कशास्त्र में जिन अनुमितियों का उल्लेख है, उनमें कहीं अधिक कोटियों की प्रामाणिक अनुमितियाँ हैं। अरस्तू के न्याय-वाक्य (सिलाजिज्म) में प्रकट की जाने अनुमितियों का आधार सिद्धांत वर्गसमावेश का नियम हैं। वैसे अनुमान का प्रसिद्ध उदाहरण हैः सब मनुष्य मरणशील है; यहाँ सुकरात मनुष्य है; इसलिए सुकरात मरणशील है यहाँ मरणशीलता मनुष्य नाम के वर्ग का व्यापक धर्म है; वह उस वर्ग में समावेशित सुकरात का भी धर्म है। मार्गन और बूल ने यह पता चलाया कि अनुमिति का असली आधार विशेष कोटि के संबंध होते है, वर्ग समावेश का नियम इन कई संबंधकें में से एक के अंतर्भूत है। अतः उस नियम को अनुमिति का स्वतंत्र सिद्धांत नहीं मानना चाहिए। दूसरे, ऐसी अनेक अनुमितियाँ होती हैं, जो न्यायवाक्य के रूप में प्रकट नहीं की जा सकती। उदाहरण- 'क की अवस्था ख से अधिक है और ख की अवस्था ग से अधिक है, इसलिये क की अवस्था ग से अधिक है।' प्रसिद्ध दार्शनिक एफ्‌० एच्‌० ब्रैडले (१८४६-१९२४) ने भी ऐसी अनुमितियों का संकेत किया है, जो अरस्तू के न्यायावाक्य में निवेशित नहीं हो सकतीं।
ऊपर कहा गया है कि नवीन विचारकों के अनुसार अनुमिति का आधार वाक्यों के बीच रहनेवाले कुछ संबंध हैं। स्वयं 'संबंध' की अवधारणा को परिभाषित करना कठिन है। संबंधों का वर्गीकरण कई तरह से होता है। कुछ संबंध दो पदों या पदार्थो मे बीच होते हैं, कुछ तीन के, इत्यादि। कोई पदार्थ संबंधग्रस्त है, यदि उसके बारे में कुछ कथन करते हुए किसी दूसरे पदार्थ का उल्लेख आवश्यक हो। 'राम सीता का पति है', 'राजा ने अपने शत्रु को जहर दे दिया', 'देवदत्त ने विष्णुदत्त से दस हजार रुपए लेकर मकान खरीद लिया;' - ये वाक्य क्रमशः द्विमूलक, त्रिमूलक एवं चतुर्मूलक संबंधों को प्रकट करते हैं। एक अन्य वर्गीकरण के अनुसार संबंध सम (सिमेट्रीकल), विषम (अनसिमेट्रिकल), एवं अ-सम-विषम (नॉन्‌-सिमेट्रीकल) तीन प्रकार के होते हैं। जो संबंध करते है; यथा - राम श्याम का भाई है; देवदत्त विष्णुदत्त का हमउम्र है या सहपाठी है; इत्यादि। विषम संबंध राम सीता का पति है। अ-सम विषम- देवदत्त विष्णुदत्त को प्यार करता है। एक प्रकार के संबंध उत्प्लवी संबंध कहलाते है; उससे भिन्न अनुत्प्लवी। 'अवस्था में बड़ा होना' ये सब उत्प्लवी (ट्रांजिटिव) संबंध हैं। यदि क ख से बड़ा, या लंबा या भारी है;और ख ग से तो यह सिद्ध होता है क ग से बड़ा या भारी है। अनुत्प्लवी संबंध- क ख का पिता है और ख ग का; यहाँ यह सिद्ध नहीं होता कि क ग का पिता है। जहाँ हम देखते हैं कि उत्पवी संबंध अनुमिति का हेतु बन जाता है। अरस्तु द्वारा प्रतिपादित वर्ग समावेश का सिद्धांत वस्तुतः उत्प्लवी संबंध का दूसरा उदाहरण आक्षेप संबंध (इंप्लीकेशन) है। यदि वाक्य य वाक्य र को आक्षिप्त करता है और र वाक्य ल को, तो य, ल को आक्षिप्त करता है।
प्रतीकनिष्ठ तर्कशास्त्र की एक अन्य विशेषता यह है कि वहाँ वाक्यों और उनके संबंधों को प्रतीकों के द्वारा व्यक्त किया जाता है। अनुमिति के आधार वाक्यों के विशिष्ट संबंध है; ये संबंध वाक्यों के आकार (फॉर्म) पर निर्भर करते हैं, न कि उनके अर्थों पर। फलतः वाक्यों के अर्थों का विचार किए बिना, उनके आकारों में अनुस्यूत संबंधों को और उनपर आधारित अनुमितियों को, प्रतीकों की भाषा में प्रकट किया जा सकता है। प्रतीकित होने पर विभिन्न संबंधों को संक्षेप में प्रकट किया जा सकता है। यह प्रक्रिया गणित की श्लाघनीय विशेषता है। गणित शास्त्र की उन्नति का एक प्रधान हेतु संख्याओं को दशमलव विधि (डेसमिल सिस्टम) से लिखने का आविष्कार था, यह आविष्कार भारतवर्ष में हुआ। अंकों को लिखने की रोमन प्रणाली में दस, पचास सौ आदि संख्याओं के लिए अलग-अलग संकेतचिन्ह है; इसके विपरीत प्रचलित दशमलव प्रणाली में अंकविशेष का मूल्य उसकी स्थिति के अनुसार होता है और सिफ नौ अंकों तथा शून्य-चिह्न, की मदद से किसी भी संख्या को प्रकट किया जा सकता है। प्रतीकनिष्ठ तर्कशास्त्र में वर्गों, वाक्यों आदि को प्रतीकों में प्रकट करके उनसे संबद्ध अनुमितियों के नियम प्रतिपादित किए गए हैं। वर्गकलन (कैलकुलस्‌ आफ्‌ क्लासेज) में वर्गों के पारस्परिक संबंधों, विरोध आदि के नियम बतलाए गए हैं। इसी प्रकार वाक्यसंबंधों, विरोध आदि के नियम बतलाए गए हैं। इसी प्रकार वाक्यकलन (कैलकुलस ऑफ प्रापोजीशंस) में वाक्यसंबंधों के नियामक सिद्धातों या नियमों का उल्लेख रहता है। अरस्तू के न्यायवाक्य में सन्निहित सिद्धांत उक्त नियमों में से ही एक है। इससे प्रकट है कि प्रतीकनिष्ठ तर्कशास्त्र का अनुमितिक्षेत्र अरस्तू के तर्कशास्त्र की अपेक्षा कहीं अधिक विस्तृत है।
तर्कशास्त्र का अध्ययन-क्षेत्र
तर्कशास्त्र के अध्ययन-क्षेत्र के अन्दर मुख्यतः निम्नलिखित का समावेश है-
मिनिटैब
मिनिटैब एक सांख्यिकी पैकेज है जिसे पेंसिल्वेनिया राज्य विश्वविद्यालय में बारबरा एफ़ रियान, थॉमस ए रियान जूनियर और ब्राएन एल जॉइनर ने 1972 में तय्यार किया। इसे प्रारंभ में ऑम्निटैब के हलके संस्करण के रूप में विकसित किया गया जिसे एन आई एस टी ने तय्यार किया; ऑम्निटैब पर पाठ्य सामग्री 1986 में लिखी गई, और इसके पश्चात कोई महत्वपूर्ण विकास सामने नहीं आया।
मिनिटैब् को बाँटने का कार्य मिनिटैब इंकॉर्पोरेटेड करती है जो एक निजी कम्पनी है जिसका मुख्य कार्यालय राज्य कॉलेज, पेंसिल्वेनिया में है। मिनिटैब इंकॉर्पोरेटेड क्वालिटी ट्रेनर और क्वालिटी कम्पैनियन भी तय्यार करती है, जिन्हें मिनिटैब के साथ ही प्रयोग में लाया जा सकता है। इनमें से प्रथम शैक्षिक प्रौद्योगिकी पैकेज के रूप में प्रयोग में लाया जाता है जिससे सांख्यिकी से जुड़े उपकरण और सिद्धांतों को गुणवत्ता सुधार के सन्दर्भ में सिखाया जाता है, जबकि दूसरा एक उपकरण है जिसे सिक्स सिग्मा और लीन उत्पादन के क्षेत्र में प्रयोग में लाया जाता है।
अव्वल नम्बर (1990 फ़िल्म)
अव्वल नम्बर 1990 में बनी हिन्दी भाषा की फिल्म है। यह एक स्पोर्ट्स एक्शन फिल्म है जिसमें देव आनंद, आमिर खान, एकता सोहिनी, नीता पुरी, आदित्य पंचोली प्रमुख भूमिकाओं में हैं।
संक्षेप
मशहूर स्टार रॉनी की जगह एक नए स्टार सनी को टीम में शामिल किया जाता है। नए स्टार की शोहरत और हाइप सनी के खिलाफ रॉनी के दिल में नफरत पैदा कर देती है! रॉनी सनी से बदला लेने का फैसला करता है; इस बीच एक आतंकवादी उस मैदान में बम लगाने का फैसला करता है जहां भारत और ऑस्ट्रेलिया के बीच एक मैच आयोजित किया गया है।
डीआईजी विक्रम सिंह आतंकवादियों की योजना का पता लगा लेते हैं और हमले को नाकाम कर हजारों लोगों की जान बचाते हैं! देश के लिए मैच जिताने वाली पारी खेलकर सनी भी स्टार बन जाते हैं।
संगीत
संगीत बप्पी लहरी द्वारा रचित था और गीत अमित खन्ना द्वारा लिखे गए थे! आशा भोंसले, अमित कुमार, बप्पी लाहिड़ी, उदित नारायण और एस. जानकी ने गानो को आवाज दी थी।
रोचक तथ्य
आमिर खान और उनके पिता देव आनंद के प्रशंसक थे! देव आनंद की मृत्यु के बाद आमिर ने एक साक्षात्कार में उद्धृत किया: "बिना स्क्रिप्ट पढ़े मैंने केवल एक ही फिल्म साइन की है - अव्वल नंबर!" आनंद ने शुरुआत में क्रिकेटर इमरान खान को रणवीर सिंह की भूमिका की पेशकश की थी।
खेडा लगा कोटा तल्ला, सतपुली तहसील
खेडा लगा कोटा तल्ला, सतपुली तहसील में भारत के उत्तराखण्ड राज्य के अन्तर्गत गढ़वाल मण्डल के पौड़ी जिले का एक गाँव है।
रामानुजन अटकल
श्रीनिवास रामानुजन ने सन् १९१६ में एक गणितीय अटकल दिया जिसे रामानुजन् अटकल (Ramanujan conjecture) कहते हैं। इस अटकल के अनुसार १२ भार वाले \Delta(z) कस्प फॉर्म के फुरिए गुणांकों से बना रामानुजन टाऊ फलन (Ramanujan's tau function) ]] (जहाँ q=e2πiz)
यहाँ p एक अभाज्य संख्या (prime number) है।
बजल
बजल (Bajala) भारत के कर्नाटक राज्य के दक्षिण कन्नड़ ज़िले में स्थित एक नगर है। यह नेत्रवती नदी के किनारे बसा हुआ है और यहाँ से कुछ ही दूर पश्चिम दिशा में अरब सागर का तट है।
स्वरूप कृष्ण कौल
स्वरूप कृष्ण कौल भारत के एयर चीफ मार्शल रह चुके हैं।
चमुचक-मझौली गाँव, पुनपुन (पटना)
चमुचक-मझौली पुनपुन, पटना, बिहार स्थित एक गाँव है।
ऑप्सोनिन
ऑप्सोनिन एक ऐसे अणु होता है जो प्रतिरक्षा प्रतिक्रिया के लिए प्रतिजन को चिन्हित करके या पुनर्चक्रण के लिए मृत कोशिकाओं को चिन्हित करके फैगोसाइटोसिस को बढ़ाता है।
मंदौर गाँव, फूलपुर (इलाहाबाद)
मंदौर फूलपुर, इलाहाबाद, उत्तर प्रदेश स्थित एक गाँव है।
जवानी ज़िन्दाबाद (1990 फ़िल्म)
जवानी ज़िन्दाबाद 1990 में बनी हिन्दी भाषा की फिल्म है।
परेणा, गरुङ तहसील
परेणा, गरुङ तहसील में भारत के उत्तराखण्ड राज्य के अन्तर्गत कुमाऊँ मण्डल के बागेश्वर जिले का एक गाँव है।
गीत गागर
गीत गागर हिन्दी गीत व नवगीत की पत्रिका है। इस पत्रिका के सम्पादक दिनेश प्रभात हैं। यह पत्रिका भोपाल मध्य प्रदेश से प्रकाशित होती है।
दिम्म, अदिलाबादु मण्डल
दिम्म, अदिलाबादु मण्डल में भारत के आन्ध्रप्रदेश राज्य के अन्तर्गत के अदिलाबादु जिले का एक गाँव है।
लोचन प्रसाद पांडेय
लोचन प्रसाद पाण्डेय (4 जनवरी, 1887 ई., बिलासपुर, मध्य प्रदेश -- 18 नवम्बर,1959 ई.) हिन्दी के प्रसिद्ध साहित्यकार थे। इन्होंने हिन्दी एवं उड़िया दोनों भाषाओं में काव्य रचनाएँ भी की हैं। सन 1905 से ही इनकी कविताएँ 'सरस्वती' तथा अन्य मासिक पत्रिकाओं में निकलने लगी थीं। लोचन प्रसाद पाण्डेय की कुछ रचनाएँ कथाप्रबन्ध के रूप में हैं तथा कुछ फुटकर। वे 'भारतेंदु साहित्य समिति' के भी ये सदस्य थे। मध्य प्रदेश के साहित्यकारों में इनकी विशेष प्रतिष्ठा थी। आज भी इनका नाम बड़े आदर से लिया जाता है।
जन्म तथा परिवार
लोचन प्रसाद पाण्डेय का जन्म 4 जनवरी, सन 1887 ई. में मध्य प्रदेश के बिलासपुर जिले में बालपुर नामक ग्राम में हुआ था। बिलासपुर अब छत्तीसगढ़ राज्य का हिस्सा है। लोचन प्रसाद पाण्डेय के पिता पंडित चिन्तामणि पाण्डेय विद्याव्यसनी थे। उन्होंने अपने गाँव में बालकों की शिक्षा के लिए एक पाठशाला खुलवाई थी। लोचन प्रसाद जी अपने पिता के चतुर्थ पुत्र थे। वे आठ भाई थे- पुरुषोत्तम प्रसाद, पदमलोचन, चन्द्रशेखर, लोचन प्रसाद, विद्याधर, वंशीधर, मुरलीधर और मुकुटधर तथा चंदन कुमारी, यज्ञ कुमारी, सूर्य कुमारी और आनंद कुमारी, ये चार बहनें थीं।
शिक्षा
लोचन प्रसाद पाण्डेय की प्रारंभिक शिक्षा बालपुर की निजी पाठशाला में हुई। सन 1902 में मिडिल स्कूल संबलपुर से पास किया और 1905 में कलकत्ता से इंटर की परीक्षा पास करके बनारस गये, जहाँ अनेक साहित्य मनीषियों से उनका संपर्क हुआ। उन्होंने अपने प्रयत्न से ही उड़िया, बंगला और संस्कृत का भी ज्ञान प्राप्त किया था। लोचन प्रसाद पाण्डेय ने अपने जीवन काल में अनेक जगहों का भ्रमण किया। साहित्यिक गोष्ठियों, सम्मेलनों, कांग्रेस अधिवेशन, इतिहास-पुरातत्व खोजी अभियान में वे सदा तत्पर रहे। उनके खोज के कारण अनेक गढ़, शिलालेख, ताम्रपत्र, गुफा प्रकाश में आ सके। सन 1923 में उन्होंने 'छत्तीसगढ़ गौरव प्रचारक मंडली' की स्थापना की, जो बाद में 'महाकौशल इतिहास परिषद' कहलाया। उनका साहित्य, इतिहास और पुरातत्व में समान अधिकार था।
स्वभाव
लोचन प्रसाद पाण्डेय स्वभाव से सरल एवं निश्छल थे। इनका व्यवहार आत्मीयतापूर्ण हुआ करता था। उन्होंने अपनी रचनाओं के माध्यम से पाठकों को चरित्रोत्थान की प्रेरणा दी। उस समय उपदेशक का कार्य भी साहित्य के सहारे करना आज की तरह नहीं था, इसलिए इनकी रचनाओं ने पाठकों के संयम के प्रति रुचि उत्पन्न की। ये 'भारतेन्दु साहित्य समिति' के एक सम्मानित सदस्य थे। मध्य प्रदेश में इनके प्रति बड़ा आदर, सम्मान एवं प्रतिष्ठा का भाव है।[4]
गडकोट, चम्पावत तहसील
गडकोट, चम्पावत तहसील में भारत के उत्तराखण्ड राज्य के अन्तर्गत कुमाऊँ मण्डल के चम्पावत जिले का एक गाँव है।
लोचन प्रसाद पांडेय
रचनाएँ
लोचन प्रसाद पाण्डेय ने ४० से अधिक ग्रन्थों की रचना की। इनमें ३ उड़िया में, ४ अंग्रेजी में और शेष हिन्दी में हैं। 'दो मित्र', 'प्रवासी', 'माधव मञ्जरी', 'कौशल रत्नमाला आदि उनकी प्रमुख रचनाएँ हैं।
लोचन प्रसाद पाण्डेय की प्रमुख रचनाओं का विवरण निम्नलिखित है-
'दो मित्र' उद्देश्य प्रधान, सामाजिक उपन्यास, मैत्री आदर्श, समाज-सुधार, स्त्री-चरित्र से प्रेरित एवं पाश्चात्य सभ्यता की प्रतिक्रिया पर लिखित लोचन प्रसाद पाण्डेय की 1906 में प्रकाशित प्रथम कृति है।
1907 में मध्य प्रदेश से ही प्रकाशित 'प्रवासी' नामक काव्य-संग्रह में छायावादी, रहस्यमयी संकलनों की भाँति कल्पनागत, मूर्तिमत्ता एवं ईषत् लाक्षणिकता का प्रयास दिखाई पड़ता है।
1910 में 'इण्डियन प्रेस', प्रयाग से 'कविता कुसुम माला', बालोपयोगी काव्य-संकलन एवं 1914 में 'नीति कविता' धर्मविषयक संग्रह निकले।
लोचन प्रसाद पाण्डेय का 1914 में 'साहित्यसेवा' नामक प्रहसन प्रकाशित हुआ, जिसमें व्यग्य-विनोद के लिए हास्योत्पादन की अतिनाटकीय घटना-चरित्र-संयोजन शैली का प्रयोग हुआ है।
सन 1914 में समाज-सुधारमूलक 'प्रेम प्रशंसा' व 'गृहस्थ-दशा दर्पण' नाट्य-कृति प्रकाशित हुई थी।
उनका 'मेवाड़ गाथा' ऐतिहासिक खण्ड-काव्य सन 1914 में ही प्रकाशित हुआ था।
सन 1915 में 'पद्य पुष्पांजलि' नामक दो काव्य-संग्रह भी प्रकाशित हुए थे।
1915 में ही उनके सामाजिक एवं राष्ट्रीय नाटक 'छात्र दुर्दशा' एवं अतिनाटकीयतायुक्त व्यंग्य-विनोदपरक 'ग्राम्य विवाह' आदि नाटक निकले।
सम्मान
लोचन प्रसाद पाण्डेय को 'काव्य विनोद' एवं 'साहित्य-वाचस्पति' की उपाधियाँ प्राप्त हुई थीं।
नुवर एलिय जिला
श्रीलंका का जिला है। । ।
मंसूरपुर गाँव, फूलपुर (इलाहाबाद)
मंसूरपुर फूलपुर, इलाहाबाद, उत्तर प्रदेश स्थित एक गाँव है।
गुरुपुर, कर्नाटक
गुरुपुर (Gurupura) भारत के कर्नाटक राज्य के दक्षिण कन्नड़ ज़िले में स्थित एक नगर है।
मानवाधिकार आंदोलन
मानवाधिकार आंदोलन का तात्पर्य मानवीय अधिकारों के मुद्दों से संबंधित सक्रियतावाद में लगे एक गैर-सरकारी सामाजिक आंदोलन से है । वैश्विक मानवाधिकार आंदोलन की नींव में इनका प्रतिरोध शामिल है— साम्राज्यवाद, गुलामी, जातिवाद, अलगाववाद, पितृसत्ता और स्थानीय लोगों का उत्पीड़न ।
मानवाधिकार आंदोलन का एक प्रमुख सिद्धांत सार्वभौमिकता के लिए अपील है : यह विचार कि सभी मनुष्यों को एकजुटता से मूलभूत परिस्थितियों के एक सामान्य संकलन के लिए संघर्ष करना चाहिए जिसका पालन सभी के द्वारा किया जाना हो।
इतिहास
मानवाधिकार सक्रियतावाद 20वीं सदी से पहले की है, जिसमें गुलामी विरोधी आंदोलन भी शामिल है। ऐतिहासिक आंदोलन आमतौर पर सीमित मुद्दों से संबंधित थे, और वे वैश्विक की तुलना में अधिक स्थानीय थे।  एक स्रोत 1899 हेग कन्वेंशन को इस विचार के शुरुआती बिंदु के तौर में मानता है कि मनुष्यों के अधिकार उन राज्यों से स्वतंत्र हैं जो उनपर शासन करते हैं।
इंटरनेशनल फेडरेशन फॉर ह्यूमन राइट्स (मूलत: अंतर्राष्ट्रीय श्रम संगठन) — 1920 के दशक में अंतर्राष्ट्रीय श्रम आंदोलन द्वारा फ्रांस में स्थापित — की गतिविधियों को आधुनिक आंदोलनों के अग्रदूत के रूप में देखा जा सकता है । इस संगठन को संयुक्त राज्य अमेरिका और यूरोपीय शक्तियों द्वारा तत्काल स्वागत किया गया था, शायद श्रमिकों के बीच वैश्विक एकजुटता के लिए बोल्शेविक के आह्वान के रोकथाम के माध्यम के रूप में।
एंटी-कोलोनिएलिज्म (वि-उपनिवेशिकरण)
एक अन्य प्रमुख वैश्विक मानवाधिकार आंदोलन उपनिवेशवाद के प्रतिरोध के कारण विकसित हुआ। 1904 में स्थापित कांगो रिफॉर्म एसोसिएशन को एक मूलभूत आधुनिक मानवाधिकार आंदोलन के रूप में भी वर्णित किया गया है। इस समूह ने कांगो में रबर उत्पादन की मांग के दौरान बेल्जियम के लोगों द्वारा किए गए आतंक का दस्तावेजीकरण करने के लिए तस्वीरों का इस्तेमाल किया। इन तस्वीरों को सहानुभूतिपूर्ण यूरोपीय और अमेरिकियों के बीच पारित किया गया था, जिनमें एडमंड मोरेल, जोसेफ कॉनराड और मार्क ट्वेन शामिल थे, जिन्होंने किंग लियोपोल्ड के रूप में व्यंग्यात्मक रूप से लिखा था :"... ओह ठीक है, तस्वीरें हर जगह छिप जाती हैं, इसके बावजूद कि हम उन्हें बाहर निकालने और उन्हें रोकने के लिए कर सकते हैं। दस हजार पूलपिट (ईसाई व्यासपीठ) और दस हजार प्रेस (मीडिया) हर समय मेरे लिए अच्छा शब्द कह रहे हैं और शांतिपूर्वक तथा दृढ़ता से उपद्रव का खंडन कर रहे हैं। फिर वह छोटा-सा कोडक, जिसे एक बच्चा अपनी जेब में रख सकता है, उठ जाता है, कभी एक शब्द भी नहीं बोलता है, और उन्हें गूंगा कर देता है!"तस्वीरों और उसके बाद के साहित्य ने कांगो के खिलाफ किए गए बेल्जियम के अपराधों पर अंतरराष्ट्रीय आक्रोश पैदा कर दिया।
जैसे-जैसे सदी आगे बढ़ी, वी.ई.बी. डू बोइस, वाल्टर व्हाइट और पॉल रॉबसन मूल अधिकारों की वैश्विक मांग करने के लिए अफ्रीकी प्रवासियों (हैती, लाइबेरिया, फिलीपींस और अन्य जगहों से) के नेताओं के साथ शामिल हुए। हालांकि इस आंदोलन की उत्पत्ति बहुमुखी थी (पूंजीवादी मार्कस गर्वे और प्रचंड वामपंथी अफ्रीकी ब्लड ब्रदरहुड दोनों को ताकत प्राप्त हुई), अंतरराष्ट्रीय एकजुटता का एक निश्चित क्षण 1935 में इथियोपिया के इटली राज्य-हरण के बाद आया था।
द्वितीय विश्व युद्ध और संयुक्त राष्ट्र
द्वितीय विश्व युद्ध के बाद, अखिल अफ्रीकी दल ने संयुक्त राष्ट्र को अपने संस्थापक दस्तावेजों में स्पष्ट रूप से "मानव अधिकारों" की रक्षा करने में एक प्रमुख भूमिका निभाई। डु बोइस ने दुनिया भर के उपनिवेशों की तुलना संयुक्त राज्य अमेरिका में यहूदी बस्ती से की और सभी लोगों के मानवाधिकारों की पुष्टि करने वाले विश्व दस्तावेज का आह्वान किया।
छोटे देशों के प्रतिनिधि (विशेषकर लैटिन अमेरिका से), साथ ही डू बोइस और अन्य कार्यकर्ता, 1944 में डंबर्टन ओक्स में संयुक्त राष्ट्र चार्टर के लिए परिकल्पित मानवाधिकारों के संस्करण से नाखुश थे। डु बोइस ने उस समय जरूर कहा था कि, "मानव समानता का एकमात्र तरीका शासक के परोपकार के माध्यम से है"। हालांकि, अमेरिकी सरकार ने अमेरिकी बार एसोसिएशन और अमेरिकी यहूदी समिति जैसे मानवाधिकारों की अपनी अवधारणा को बढ़ावा देने के इच्छुक शक्तिशाली घरेलू संगठनों का समर्थन किया। इन संगठनों ने संयुक्त राष्ट्र और मानवाधिकार अवधारणा की सार्वजनिक स्वीकृति प्राप्त की।
मानव अधिकारों की अवधारणा वास्तव में संयुक्त राष्ट्र में मानवाधिकारों पर संयुक्त राष्ट्र आयोग और मानवाधिकारों की सार्वभौमिक घोषणा जैसे संस्थानों के साथ बनाई गई थी। लैटिन अमेरिकी देशों द्वारा सक्रिय कूटनीति ने इन विचारों को बढ़ावा देने और संबंधित समझौतों का मसौदा तैयार करने की प्रक्रिया में महत्वपूर्ण भूमिका निभाई थी। इस दबाव के परिणामस्वरूप, संयुक्त राष्ट्र चार्टर बनाने के लिए 1945 के सैन फ्रांसिस्को सम्मेलन में अधिक मानवाधिकार भाषा को अपनाया गया था। प्रलय के बारे में खुलासे, उसके बाद नूर्नबर्ग परीक्षण, का भी आंदोलन पर एक बड़ा प्रभाव पड़ा,  विशेष रूप से यहूदी और ईसाई पैरवी समूहों के बीच। कुछ एनजीओ ने मानवाधिकार आंदोलन की जीत के रूप में संयुक्त राष्ट्र के चार्टर का प्रतिनिधित्व किया, जबकि अन्य कार्यकर्ताओं ने तर्क दिया कि इसने मूल रूप से महान शक्तियों के हितों की सेवा करते हुए मानवाधिकारों के लिए भुगतान किया।
शीत युद्ध की शुरुआत में, "मानवाधिकार" की अवधारणा का इस्तेमाल महाशक्तियों के वैचारिक एजेंडा को बढ़ावा देने के लिए किया गया था। सोवियत संघ ने तर्क दिया कि दुनिया भर में उपनिवेशित भूमि में लोगों का पश्चिमी शक्तियों द्वारा शोषण किया गया था। तीसरी दुनिया में सोवियत प्रचार का एक बड़ा प्रतिशत नस्लवाद और मानवाधिकारों के उल्लंघन के आरोपों पर केंद्रित था। संयुक्त राज्य अमेरिका ने अपने स्वयं के प्रचार के साथ मुकाबला किया, अपने स्वयं के समाज को स्वतंत्र और सोवियत संघ को मुक्त बताया। मानवाधिकार भाषा एक अंतरराष्ट्रीय मानक बन गई, जिसका उपयोग महान शक्तियों द्वारा या लोगों के आंदोलनों द्वारा मांग करने के लिए किया जा सकता था।
वैश्विक मानवाधिकार संघर्ष
संयुक्त राज्य के भीतर, नागरिक अधिकार आंदोलन में भाग लेने वालों ने नागरिक अधिकारों के अलावा मानव अधिकारों का आह्वान किया। डु बोइस, नेशनल नेग्रो कांग्रेस (एनएनसी), एनएएसीपी, नागरिक अधिकार कांग्रेस (सीआरसी), और अन्य कार्यकर्ताओं ने जल्द ही संयुक्त राष्ट्र में संयुक्त राष्ट्र में मानवाधिकारों के उल्लंघन के लिए अमेरिका पर आरोप लगाना शुरू कर दिया। 1951 में, डू बोइस, विलियम एल. पैटरसन और सीआरसी ने " वी चार्ज जेनोसाइड " नामक एक दस्तावेज प्रस्तुत किया, जिसमें अमेरिका पर अफ्रीकी अमेरिकियों के खिलाफ चल रही व्यवस्थित हिंसा में शामिल होने का आरोप लगाया गया था।
1960 में अटलांटा के छात्रों द्वारा प्रकाशित मानव अधिकारों के लिए एक अपील, अहिंसक प्रत्यक्ष कार्यों की लहर की शुरुआत में एक महत्वपूर्ण क्षण के रूप में उद्धृत किया गया है जो अमेरिकी दक्षिण में बह गया। 1967 में, मार्टिन लूथर किंग जूनियर ने तर्क देना शुरू किया कि "नागरिक अधिकारों" की अवधारणा अलग-थलग, व्यक्तिवादी पूंजीवादी मूल्यों से भरी हुई थी। उन्होंने कहा: "हमारे लिए यह महसूस करना आवश्यक है कि हम नागरिक अधिकारों के युग से मानव अधिकारों के युग में चले गए हैं। जब आप मानवाधिकारों से निपटते हैं तो आप संविधान में स्पष्ट रूप से परिभाषित किसी चीज से निपट नहीं रहे हैं। वे अधिकार हैं जो मानवीय सरोकार के जनादेश द्वारा स्पष्ट रूप से परिभाषित हैं।" किंग के मत में, जिन्होंने अपनी अप्रैल 1968 की हत्या से कुछ सप्ताह पहले बहु-नस्लीय गरीब लोगों के अभियान का आयोजन शुरू किया था, मानवाधिकारों को कानूनी समानता के अलावा आर्थिक न्याय की आवश्यकता थी।
अफ्रीका और एशिया के उपनिवेशीकरण के बाद, पूर्व उपनिवेशों ने संयुक्त राष्ट्र के मानवाधिकार आयोग में बहुमत का दर्जा प्राप्त किया, और अपना ध्यान वैश्विक श्वेत वर्चस्व और आर्थिक असमानता पर केंद्रित किया । ऐसा करने में अन्य प्रकार के मानवाधिकारों के हनन को स्वीकार करना। इनमें से कुछ राष्ट्रों ने तर्क दिया कि मानवाधिकारों के विरोध में नागरिक अधिकारों पर ध्यान केंद्रित करना एक विशेषाधिकार था जो केवल उन धनी राष्ट्रों के लिए उपलब्ध था जिन्हें उपनिवेशवाद से लाभ हुआ था। 1960 के दशक में तीसरी दुनिया में मानवाधिकारों की मांग बढ़ी, भले ही वैश्विक महाशक्तियों ने अपना ध्यान कहीं और लगाया।
1970 के दशक में परिवर्तन
1970 के दशक से मानवाधिकार आंदोलन ने अंतरराष्ट्रीय परिदृश्य पर एक महत्वपूर्ण भूमिका निभाई है।  यद्यपि मानवाधिकारों के लिए सरकारी समर्थन कम हुआ, अंतर्राष्ट्रीय संगठनों की संख्या और संख्या में वृद्धि हुई। 1970 के दशक की कुछ घटनाओं ने, जिन्होंने मानव आंदोलनों के मुद्दे को वैश्विक महत्व दिया, उनमें चिली ऑगस्टो पिनोशे और अमेरिकी रिचर्ड निक्सन प्रशासन के दुर्व्यवहार शामिल थे; पश्चिम और यूएसएसआर के बीच हेलसिंकी समझौते (1975) पर हस्ताक्षर; दक्षिण अफ्रीका में सोवेटो दंगे ; एमनेस्टी इंटरनेशनल को नोबेल शांति पुरस्कार प्रदान करना (1977); और चीन में लोकतंत्र की दीवार आंदोलन का उदय।   निक्सन को जिमी कार्टर प्रशासन द्वारा सफल बनाया गया, जो मानवाधिकारों के मुद्दों के बहुत अधिक समर्थक थे। कार्टर ने अपनी विदेश नीति के लिए मानवाधिकारों को केंद्रीय बनाने से पहले ही, कांग्रेस में प्रगतिवादियों ने राज्य विभाग में मानवाधिकारों को संस्थागत बना दिया था और मानवाधिकारों को विदेशी सहायता के विचारों से जोड़ने वाला कानून पारित किया था।
अंतर्राष्ट्रीय मानवाधिकार आंदोलन के दबाव ने मानवाधिकारों को कई देशों के राजनीतिक एजेंडे और राजनयिक वार्ताओं में तेजी सलाया। चूंकि पूर्वी ब्लॉक ( सोवियत मानवाधिकार आंदोलन, चार्टर 77, वर्कर्स डिफेंस कमेटी ) में असंतुष्टों के लिए मानवाधिकारों का मुद्दा महत्वपूर्ण हो गया, इस अवधि में पश्चिमी देशों और यूएसएसआर के बीच आर्थिक शर्तों की संघर्ष (" साम्यवाद बनाम मुक्त बाजार ") से मानव अधिकारों के लिए संघर्ष  (" अधिनायकवाद बनाम स्वतंत्रता ") में बढ़ती हुई पुनर्संरचना भी देखी गई ।  शीत युद्ध की समाप्ति के बाद से, कोसोवो से लेकर इराक, अफगानिस्तान, कांगो और दारफुर तक, वैश्विक जनमत द्वारा बहस किए गए कई प्रमुख राजनीतिक और सैन्य संघर्षों में मानवाधिकारों के मुद्दे मौजूद रहे हैं।
मूल रूप से, अधिकांश अंतर्राष्ट्रीय मानवाधिकार संगठन फ्रांस और यूके से आए थे; 1970 के दशक के बाद से अमेरिकी संगठन अमेरिकियों के अंतरराष्ट्रीय परिदृश्य में भाग लेने के अधिकारों से परे चले गए, और सदी के अंत के आसपास, जैसा कि नीयर ने उल्लेख किया, "आंदोलन चरित्र में इतना वैश्विक हो गया कि अब किसी विशेष को नेतृत्व देना संभव नहीं है। [राष्ट्रीय या क्षेत्रीय] खंड"। हालांकि, इभावो जैसे अन्य लोग बताते हैं कि अभी भी क्षेत्रों के बीच एक अंतर है, विशेष रूप से अधिकांश अंतरराष्ट्रीय मानवाधिकार आंदोलन संगठन वैश्विक उत्तर में स्थित हैं, और इस प्रकार वैश्विक दक्षिण की स्थितियों की उनकी समझ के बारे में निरंतर चिंताएं उठाई जाती हैं।
1990 के दशक से
1990 के दशक के बाद से वैश्विक मानवाधिकार आंदोलन और अधिक व्यापक हो गया है, जिसमें मानवाधिकार छतरी के हिस्से के रूप में महिलाओं के अधिकारों और आर्थिक न्याय का अधिक प्रतिनिधित्व शामिल है। आर्थिक, सामाजिक और सांस्कृतिक (ईएससी) अधिकारों ने नई प्रमुखता प्राप्त की।
महिलाओं के मानवाधिकारों के लिए अधिवक्ताओं (कभी-कभी नारीवादी आंदोलन के हिस्से के रूप में पहचान की जाती है) ने पुरुष चिंताओं पर ध्यान केंद्रित करने और सार्वजनिक क्षेत्र से महिलाओं के मुद्दों को कृत्रिम रूप से बाहर करने के लिए प्रारंभिक मानवाधिकार आंदोलन की आलोचना की। महिलाओं के अधिकारों ने फिर भी अंतर्राष्ट्रीय मानवाधिकार आंदोलन में प्रमुखता प्राप्त की है, विशेष रूप से जहां तक उनमें लिंग आधारित हिंसा से सुरक्षा शामिल है। लैटिन अमेरिका में, महिलाओं के मानवाधिकारों का मुद्दा सत्तावादी सरकारों के खिलाफ संघर्ष से जुड़ा हुआ है। कई मामलों में, उदाहरण के लिए, प्लाजा डे मेयो की माताएं, महिला समूह सामान्य रूप से मानवाधिकारों के सबसे प्रमुख अधिवक्ताओं में से कुछ थे। 1989 के बाद से अंतर्राष्ट्रीय मानवाधिकार आंदोलन में महिलाओं के मानवाधिकारों की मुख्यधारा की स्वीकृति में वृद्धि हुई है।
संयुक्त राष्ट्र मानवाधिकार ढांचे का अधिकार 1990 के दशक में कम हो गया, आंशिक रूप से शीत युद्ध के बाद आर्थिक उदारीकरण पर जोर देने के कारण।
1990 के दशक में मानवाधिकार कार्यकर्ताओं को हिंसा और दमन से बचाने के लिए मानवाधिकारों के "रक्षकों की रक्षा" करने का आह्वान भी देखा गया। दुर्भाग्य से, कार्यकर्ताओं पर हमलों की संख्या में वृद्धि हुई है। आंदोलन एक ठहराव पर आ गया है क्योंकि लोग आजादी के लिए जोर दे रहे हैं लेकिन नुकसान या मृत्यु के डर से अपने निष्कर्षों की रिपोर्ट करने में असमर्थ हैं। नारीवादी आंदोलन की शुरुआत के बाद से महिला कार्यकर्ताओं की संख्या बढ़ रही है, हालांकि महिलाओं पर हमले की संख्या में वृद्धि हुई है। हाल ही में तालिबान ने संदेश भेजने के लिए महिला कार्यकर्ताओं को निशाने पर लिया था।
मानवाधिकार आंदोलन ने ऐतिहासिक रूप से राज्यों द्वारा हनन पर ध्यान केंद्रित किया है, और कुछ ने तर्क दिया है कि इसने निगमों के कार्यों में पर्याप्त रूप से भाग नहीं लिया है। 1990 के दशक में, मानवाधिकारों के हनन के लिए निगमों को जवाबदेह ठहराने की दिशा में कुछ पहले कदम उठाए गए थे। उदाहरण के लिए, ब्रिटेन की संसद ने कोलंबियाई मौत दस्तों के वित्तपोषण के लिए ब्रिटिश पेट्रोलियम की निंदा करने के एक प्रस्ताव को मंजूरी दी। ह्यूमन राइट्स वॉच जैसे संगठनों ने भी अन्य गैर-सरकारी संगठनों पर मानवाधिकारों को ध्यान में रखने के लिए दबाव डालना शुरू कर दिया। 1993 में, ह्यूमन राइट्स वॉच ने चीन के मानवाधिकार रिकॉर्ड के कारण बीजिंग को ओलंपिक खेल (सन्) 2000 देने के खिलाफ मतदान करने के लिए अंतर्राष्ट्रीय ओलंपिक समिति की सफलतापूर्वक पैरवी की।
मुद्दे और गतिविधियां
अंतर्राष्ट्रीय मानवाधिकार आंदोलन जीवन और स्वतंत्रता से वंचित, स्वतंत्र स्वतंत्र और शांतिपूर्ण अभिव्यक्ति के अधिकार से वंचन, जलसा और उपासना, व्यक्तिगत पृष्ठभूमि की परवाह किए बिना समान व्यवहार, और अन्यायपूर्ण और क्रूर प्रथाओं जैसे कि यातना के विरोध जैसे मुद्दों से संबंधित है। अन्य मुद्दों में मृत्युदंड और बाल श्रम का विरोध शामिल है।
मानवाधिकार आंदोलन का अधिकांश हिस्सा स्थानीय प्रकृति का है, जो अपने ही देशों में मानवाधिकारों के उल्लंघन से संबंधित है, लेकिन वे समर्थन के एक अंतरराष्ट्रीय नेटवर्क पर भरोसा करते हैं। आंदोलन की अंतरराष्ट्रीय प्रकृति स्थानीय कार्यकर्ताओं को अपनी चिंताओं को प्रसारित करने की अनुमति देती है, कभी-कभी उनकी गृह सरकार पर अंतरराष्ट्रीय दबाव पैदा करती है। आंदोलन आम तौर पर इस सिद्धांत का समर्थन करता है कि संप्रभुता समाप्त होती है जहां मानव अधिकार शुरू होते हैं। यह सिद्धांत कथित उल्लंघनों को सुधारने के लिए सीमाओं के पार हस्तक्षेप को सही ठहराता है।
मानवाधिकार आंदोलन को स्थानीय कार्यकर्ताओं को उनके दावों के समर्थन में उपयोग करने के लिए शब्दावली की आपूर्ति करने का श्रेय भी दिया जाता है।
सीमाएं और आलोचना
अंतर्राष्ट्रीय मानवाधिकार आंदोलन के भीतर एक बड़ा विवाद गैर-सरकारी संगठनों और पहली और तीसरी दुनिया के कार्यकर्ताओं के बीच रहा है। मुख्यधारा के आंदोलन के आलोचकों ने तर्क दिया है कि यह प्रणालीगत पूर्वाग्रहों से ग्रस्त है और वैश्विक स्तर पर असमानता का सामना करने के लिए तैयार नहीं है। विशेष रूप से, कुछ लोग 'मानवाधिकारों के उल्लंघन' को जन्म देने वाली आर्थिक परिस्थितियों को बनाने में नव-उदारवादी पूंजीवाद की भूमिका की आलोचना करते हैं, यह तर्क देते हुए कि प्रमुख मानवाधिकार आंदोलन इन गतिशीलता के लिए अंधा है।  मकाऊ मुतुआ ने लिखा है:"जैसा कि वर्तमान में गठित और तैनात किया गया है, मानवाधिकार आंदोलन अंततः विफल हो जाएगा क्योंकि इसे गैर-पश्चिमी समाजों में एक विदेशी विचारधारा के रूप में माना जाता है। पश्चिमी विचारों में डूबे पाखंडी कुलीनों को छोड़कर, गैर-पश्चिमी राज्यों के सांस्कृतिक ताने-बाने में यह आंदोलन गहराई से प्रतिध्वनित नहीं होता है। अंततः प्रबल होने के लिए, मानव अधिकार आंदोलन को सभी लोगों की संस्कृतियों में शामिल किया जाना चाहिए।"डेविड कैनेडी ने "मानव अधिकारों को गणना के बजाय निष्ठा की वस्तु के रूप में मानने" के लिए अंतर्राष्ट्रीय मानवाधिकार आंदोलन की प्रवृत्ति की आलोचना की है, यह तर्क देते हुए कि मानवाधिकार भाषा अस्पष्ट है और किसी स्थिति के उपयोगितावादी आकलन को बाधित कर सकती है। कैनेडी का यह भी तर्क है कि इस शब्दावली का "दुरुपयोग, विकृत, या सह-चयनित" किया जा सकता है, और मानवाधिकारों के संदर्भ में मुद्दों को तैयार करना संभावना के क्षेत्र को कम कर सकता है और अन्य कथाओं को बाहर कर सकता है। अन्य लोगों ने भी इस आंदोलन और इसकी भाषा को अस्पष्ट बताते हुए इसकी आलोचना की है।
कुछ लोगों ने तर्क दिया है कि मानवाधिकार आंदोलन में लोगों को दुर्व्यवहार के शिकार के रूप में चित्रित करने की प्रवृत्ति है। हालांकि, अन्य लोगों ने तर्क दिया है कि मानवाधिकारों के हनन को कम करने के लिए इसी तर्क का उपयोग किया जाता है।
संगठन
विशेष रूप से 1970 के दशक से, अंतर्राष्ट्रीय मानवाधिकार आंदोलन की मध्यस्थता गैर सरकारी संगठनों (एनजीओ) द्वारा की गई है।
प्रमुख अंतरराष्ट्रीय मानवाधिकार संगठनों में एमनेस्टी इंटरनेशनल और ह्यूमन राइट्स वॉच शामिल हैं।
ऐतिहासिक रूप से, इंटरनेशनल फेडरेशन फॉर ह्यूमन राइट्स के प्रभाव को आंदोलन पर अत्यधिक महत्वपूर्ण माना जाता है।
21वीं सदी के मोड़ पर अंतर्राष्ट्रीय आपराधिक न्यायालय के निर्माण को अंतर्राष्ट्रीय मानवाधिकार कार्यकर्ताओं की एक और उपलब्धि के रूप में देखा जाता है।
जलालपुर गाँव, पुनपुन (पटना)
जलालपुर पुनपुन, पटना, बिहार स्थित एक गाँव है।
द एक्सिडेंटल प्राइम मिनिस्टर
द एक्सिडेंटल प्राइम मिनिस्टर: द मैकिंग एंड अनमैकिंग ऑफ मनमोहन सिंह भारतीय नीति विश्लेषक संजय बारू का एक संस्मरण है। वे 2004 से अगस्त 2008 तक तत्कालीन प्रधान मंत्री मनमोहन सिंह के मीडिया सलाहकार थे। पेंगुइन इंडिया द्वारा प्रकाशित इस किताब में आरोप लगाया गया कि अपने कैबिनेट या यहां तक कि प्रधान मंत्री कार्यालय (पीएमओ) तक सिंह के नियंत्रण में भी नहीं थे। बजाय उनके कांग्रेस की अध्यक्षा सोनिया गांधी के पास अत्याधिक शक्ति थी, सिंह उनके सहायक थे। "सत्ता के दो केंद्र नहीं हो सकते", बारू याद करते है,  सिंह ने उन्हें समझाते हुए कहा था, "इससे भ्रम पैदा होता है"।
द एक्सिडेंटल प्राइम मिनिस्टर के जारी होने के दिन प्रधानमंत्री कार्यालय ने एक वक्तव्य जारी कर संस्मरण के दावों को नकार दिया, "पूर्व मीडिया सलाहकार द्वारा लिखी गई किताब एक विशेषाधिकृत पद का दुरुपयोग और विश्वसनीयता प्राप्त उच्च कार्यालय तक पहुंच का जाहिरा तौर पर व्यावसायिक लाभ उठाने का प्रयास है।" बारू का पीएमओ के आरोपों पर जवाब था "मैं खुश हूं।"बारू ने द इंडियन एक्सप्रेस को बताया, "अधिकांश किताब सकारात्मक है [प्रधान मंत्री के बारे में]"और उनके लिखने का मुख्या कारण ही सिंह का "उपहास का विषय बन जाना है, प्रशंसा का नहीं। मैं उन्हें एक इंसान के रूप में दिखा रहा हूं, मैं चाहता हूँ कि उसके लिए सहानुभूति हो।"
द गार्जियन के मुताबिक, "शिथिलता का इस तरह का अंतरंग चित्रण निश्चित रूप से राजनीतिक असर करेगा" खासकर तब, जब भारत में आम चुनाव होने है. मुख्य विपक्षी दल भाजपा ने पुस्तक में लगे आरोपों के के आधार पर सवालों की झड़ी लगा दी ... क्या प्रधान मंत्री से उनके कैबिनेट में कौन रहेगा इसका फैसला लेने का विशेषाधिकार उनसे जब्त कर लिया गया? क्या सोनिया गांधी के इशारे पर '2 जी फेम' ए राजा को नियुक्त किया गया? क्या किताब में लगे आरोप सही है कि प्रधानमंत्री ने जानबूझकर अपने सहयोगियों के भ्रष्टाचार को नजरअंदाज किया था। क्या इस वजह से 2 जी, सीडब्ल्यूजी और कोलगेट हुआ था? चुनावों को देखते हुए भाजपा ने यह भी वादा किया था कि "हम इस देश में आकस्मिक प्रधान मंत्री नहीं देंगे।"
द एक्सीडेंटल प्राइम मिनिस्टर पुस्तक का बॉलीवुड फिल्म में रूपांतरण हंसल मेहता द्वारा किया है, जिसमें अनुपम खेर सिंह की भूमिका निभाई और फिल्म 2018 प्रदर्शित हो चुकि है
करनाह
करनाह (Karnah) भारत के जम्मू और कश्मीर राज्य के कुपवाड़ा ज़िले में स्थित एक नगर है। यह ज़िले में तहसील का दर्जा रखता है। इस तहसील में 42 गाँव सम्मिलित हैं और करनाह शहर ज़िले के मुख्यालय, कुपवाड़ा, से 78 किमी की दूरी पर है।
माँ शारदा देवी मंदिर
22 मार्च 2023 को, केंद्रीय गृह मंत्री अमित शाह ने कुपवाड़ा जिले के टीटवाल, करनाह में शारदा देवी मंदिर का ई-उद्घाटन किया, जो नियंत्रण रेखा के करीब है। शारदापीठ के तत्वावधान में पौराणिक शास्त्रों के अनुसार मां शारदा देवी मंदिर का स्थापत्य और पुनर्निर्माण किया गया था और चैत्र नवरात्रि के पहले दिन मंदिर का उद्घाटन किया गया था।
मुद्रा (भाव भंगिमा)
एक मुद्रा (संस्कृत: मुद्रा, (अंग्रेजी में: "seal", "mark," या "gesture")) हिंदू धर्म और बौद्ध धर्म में एक प्रतीकात्मक या आनुष्ठानिक भाव या भाव-भंगिमा है। जबकि कुछ मुद्राओं में पूरा शरीर शामिल रहता है, लेकिन ज्यादातर मुद्राएं हाथों और उंगलियों से की जाती हैं। एक मुद्रा एक आध्यात्मिक भाव-भंगिमा है और भारतीय धर्म तथा धर्म और ताओवाद की परंपराओं के प्रतिमा शास्त्र व आध्यात्मिक कर्म में नियोजित प्रामाणिकता की एक ऊर्जावान छाप है।
नियमित तांत्रिक अनुष्ठानों में एक सौ आठ मुद्राओं का प्रयोग होता है।
योग में, आम तौर पर जब वज्रासन की मुद्रा में बैठा जाता है, तब सांस के साथ शामिल शरीर के विभिन्न भागों को संतुलित रखने के लिए और शरीर में प्राण के प्रवाह को प्रभावित करने के लिए मुद्राओं का प्रयोग प्राणायाम (सांस लेने के योगिक व्यायाम) के संयोजन के साथ किया जाता है।
नवंबर 2009 में राष्ट्रीय विज्ञान अकादमी में प्रकाशित एक शोध आलेख में दिखाया गया है कि हाथ की मुद्राएं मस्तिष्क के उसी क्षेत्र को उत्तेजित या प्रोत्साहित करती हैं जो भाषा की हैं।
प्रतिमा शास्त्र
भारतीय उपमहाद्वीप की हिंदू और बौद्ध कला के प्रतिमा शास्त्र में मुद्रा का प्रयोग किया जाता है और धर्मग्रंथों में इसे वर्णित भी किया गया है, जैसे कि नाट्यशास्त्र, जिसमें 24 ' ("पृथक्कृत", अर्थात "एक-हाथ") और 13 ' ("संयुक्त" अर्थात "दोनों-हाथ") मुद्राओं की सूची है। आमतौर पर दोनों हाथ और उंगलियों से मुद्रा अवस्थाएं बनती हैं। आसन ("बैठने की मुद्राएं") के साथ, वे ध्यान में स्थिर भाव से और हिंदू धर्म के अभ्यास में गतिशील रूप से नियोजित होती हैं। प्रत्येक मुद्रा का अभ्यास करने वाले पर विशेष प्रभाव पड़ता है। सामान्य हाथ मुद्राएं हिंदू और बौद्ध दोनों के प्रतिमा शास्त्र में देखी जाती हैं। कुछ क्षेत्रों में, उदाहरण के लिए थाईलैंड और लाओस में, ये एक-दूसरे से भिन्न हैं, लेकिन संबंधित प्रतिमा शास्त्र प्रथाएं प्रयुक्त होती हैं।
भारतीय शास्त्रीय नृत्य
भारतीय शास्त्रीय नृत्य में "हस्त मुद्रा" (संस्कृत में हाथ को हस्त कहते हैं) शब्दावली प्रयुक्त होती है। भारतीय शास्त्रीय नृत्य के सभी रूपों में मुद्राएं समान हैं, हालांकि उनके नाम और उनका उपयोग भिन्न हुआ करते हैं। भरतनाट्यम में 28 (या 32), कथकली में 24 और ओडिसी में 20 मूल मुद्राएं होती हैं। एक हाथ, दो हाथ, बांह की गतिविधियों, शरीर तथा चेहरे की अभिव्यक्तियों की तरह ये मूल मुद्राएं विभिन्न तरीकों से संयुक्त होती हैं। कथकली में, जिसमें सबसे अधिक संख्या में संयोजन हुआ करते हैं, शब्दावली लगभग 900 शब्दों की है।
योग मुद्राएं
मुद्राएं योग अभ्यास का मौलिक रूप हैं, उदाहरण के लिए, बिहार स्कूल ऑफ योग द्वारा प्रकाशित आसन, प्राणायाम, मुद्रा, बंध सबसे प्रसिद्ध पुस्तके हैं।
बुनियादी मुद्रा: चिन मुद्रा
दोनों हाथों के अंगूठे और तर्जनियां शून्य की तरह जुडी होती हैं। शेष उंगलियां फैली रहती हैं, जबकि मध्यमा तर्जनी के बगैर मुड़े हिस्से को छूती रहती हैं। वज्रासन में बैठे होने पर हथेलियां नीचे की ओर जांघ पर रखी होती हैं। यह मुद्रा मध्यपट को सक्रिय करती है, गहरे "उदर-श्वसन" के लिए सहायक होती है, क्योंकि सांस लेने पर यह जब पेडू की ओर नीचे जाती है तब मध्यपट अंदरुनी अंगों को ढकेलती है। 5-2-4-2 की लय में एक धीमे लयबद्ध श्वसन (5 उच्छ्श्वसन और 4 अंत:श्वसन) से पेडू और पैरों में प्राण का प्रवाह होता है।